
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 476 

10 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγνώρισης της οδού Ασκληπιού ως κύρια κοινοτική 

οδό στην Κοινότητα Κρυονερίου, Ν. Αττικής. 1 

Άρση αναδάσωσης από τμήμα κηρυχθείσης εκτάσεως 
ως αναδασωτέας στη θέση «Κυψελίστρες»του Δη¬ 
μοτικού διαμερίσματος Μάλης Δήμου Φιλιατρών 

Νομού Μεσσηνίας. 2 

Κήρυξη αναδασωτέας έκτασης εμβαδού 6.687 τετρ. 
μετρ, στην θέση «Φοράδα ή Βρίγζα ή Κανάλι Βουρ- 
βούλη» Δημ. Διαμ. Αλμυροποτάμου Δήμου Στυρέ- 
ων Νομού Εύβοιας. 3 


ΑΠΟΦΑΣΕΙΣ 

Αριθ. 7627/561/24.5.2002 (1) 

Αναγνώρισης της οδού Ασκληπιού ως κύρια κοινοτική ο¬ 
δό στην Κοινότητα Κρυονερίου, Ν. Αττικής. 

Ο ΝΟΜΑΡΧΗΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 
ΑΝΑΤ. ΑΤΤΙΚΗΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους» όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 2218/1994 «Ίδρυση Νομαρχια¬ 
κής Αυτοδιοίκησης, Τροποποίηση διατάξεων για την 
Πρωτοβάθμια αυτοδιοίκηση και την περιφέρεια και άλλες 
διατάξεις» (Φ.Ε.Κ. 90/Τ.Α./13.6.1994) και τις όμοιες του Ν. 
2240/1994 «Συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις» (Φ.Ε.Κ. 153/Α/ 
16.9.1994) με τις οποίες ιδρύθηκαν οι Νομαρχιακές Αυτο¬ 
διοικήσεις. 

3. Του ισχύοντος Οργανισμού Εσωτερικής Λειτουργίας 


των Υπηρεσιών της Νομαρχιακής Αυτοδιοίκησης Ανατ. 
Αττικής (Φ.Ε.Κ. 400Β/1995). 

4. Τις διατάξεις του Α.Ν. 314/1968, όπως τροποποιήθη¬ 
καν και συμπληρώθηκαν με το Ν.Δ. 1018/1971. 

5. Τις διατάξεις του Π.Δ. 183 Φ.Ε.Κ. 70 Α/1986 περί ε- 
γκρίσεως τροποποιήσεων σχεδίων πόλεων. 

6. Την υπ’ αριθμ. 81/1999 απόφαση του Κ. Συμβουλίου 
Κρυονερίου. 

7. Το αρ. πρωτ. 1245/2002 έγγραφο της κοινότητας 
Κρυονερίου. 

8. Τις διατάξεις του Π.Δ. 24/31-5-1985 (Φ.Ε.Κ. 270Δ/ 
1985) άρθρο 1, παρ. 2 και την εγκύκλιο 22/23.5.2001 του 
Υ.ΠΕ.ΧΩ.Δ.Ε. 

9. Τις διατάξεις του άρθρου 20Ατου Ν. 1558/85, όπως 
προστέθηκε με το άρθρο 27 του Ν. 2081/1992 (Φ.Ε.Κ. 
154Α) και το γεγονός, ότι από τις διατάξεις αυτής της α¬ 
πόφασης δεν προκαλείται δαπάνη εις βάρος του δημοτι¬ 
κού προϋπολογισμού. 

10. Το αρ. πρωτ. Τ. Υ. 1557/2002 έγγραφο της Δ/νσης Τε- 
χνικών Υπηρεσιών. 

11. Το υπ’ αριθμ. 352/2002 έγγραφο της Νομικής Υπη¬ 
ρεσίας της Ν.Α.Α.Α., αποφασίζουμε: 

Εγκρίνουμε την αναγνώριση της οδού Ασκληπιού ως κύ¬ 
ρια κοινοτική οδό, στην Κοινότητα Κρυονερίου. 

Κατά παρούσης επιτρέπεται η υποβολή προσφυγής 
στο Γενικό Γραμματέα Περιφέρειας μόνο για παράβαση 
Νόμου σύμφωνα με τις διατάξεις της παραγράφου 12 του 
άρθρου 18 του Ν. 2218/94 μέσα σε αποκλειστική προθε¬ 
σμία 30 ημερών από της δημοσιεύσεως της παρούσης 
στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της- 
Κυβερνήσεως. 

Παλλήνη, 28 Μάίου 2002 

Ο Νομάρχης κ.α.α. 

Ο Βοηθός Νομάρχης 
ΓΕΩΡΓΙΟΣ ΞΗΝΤΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1673 (2) 

Άρση αναδάσωσης από τμήμα κηρυχθείσης εκτάσεως ως 
αναδασωτέας στη θέση «Κυψελίστρες» του Δημοτι¬ 
κού διαμερίσματος Μάλης Δήμου Φιλιατρών Νομού 
Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξειςτου Π.Δ.51/87 «Καθορισμός των περιφερει¬ 
ών της Χώρας για το σχεδίασμά κ.λ.π. της περιφερειακής 
Ανάπτυξης». 

2. Τιςδ/ξειςτων άρθρων 1 παρ. 1 και 2, 2παρ.1 εδ. δ', 5 
παρ. 3Β, 6 παρ. 7 και 7 παρ. 2 του Ν. 2503/97 «Διοίκηση, 
Οργάνωση, Στελέχωσητης Περιφέρειας κ.λ.π.». 

3. Τις δ/ξεις του άρθρου 44 παρ. 3 του Ν. 998/79 «περί 
προστασίας των δασών και των δασικών εν γένει εκτάσε¬ 
ων της Χώρας». 

4. Την αριθ. 160417/1180/8.7.1980 δ/γή του Υπουργείου 
Γεωργίας «Οδηγίες για τις αναδασωτέες εκτάσεις». 

5. Την αριθ. 417/87 Γνωμοδότηση του Νομικού Συμβου¬ 
λίου του Κράτους και την αριθ. 86004/1637/4.6.87 δ/γή 
του Υπ. Γεωργίας. 

Θ.Τηναριθ. 1735/11.11.1981 απόφασή μας με την οποία 
κηρύχθηκε αναδασωτέα, συνεπεία πυρκαγιάς, έκταση 
27.500,00 στρεμμάτων στις θέσεις «Χελωνόραχη, Αγκινά¬ 
ρα Βαρικά, Μαύρη λίμνα, Πισωλούρια, Μακρή ράχη, Τρο- 
πολι, Κούπενα, Σμερτίδια Μουντζούρη λάκκες» Κοινότη¬ 
τας Χριστιανών, «Αγία Βαρβάρα, Κερασούλα, Αγ. Γεώρ- 
γιος Κουτσουρούπα» Κοινότητας Πλάτης, «Προφήτης 
Ηλίας, Αγ. Χριστόφορος, Γουρνοσπηλιά, Μώραινα, Αγκι¬ 
νάρα, Κουντρί» Δήμου Φιλιατρών, «Ευαγγελίστρια, Αλω- 
νάκι, Χρυσοβίτσα» Κοινότητας Βάλτος Νομού Μεσσηνίας 
(Φ.Ε.Κ. 82/8.2.82 τεύχος Δ'). 

7. Την αριθμ. 1537/17.5.2002 απόφαση μας «έγκρισης 
επέμβασης σε δημόσια δασική έκταση 9 τετραγωνικών 
μέτρων στη θέση «Κυψελίστρες» περιοχής Δημοτικού 
διαμερίσματος Μάλης, Δήμου Φιλιατρών». 

8. Την αριθ. 1509/1.5.2002 αναφορά του Δασαρχείου 
Κυπαρισσίας με την οποία προτείνει την άρση αναδάσω¬ 
σης από τμήμα, της έκτασης των 27.500,00 στρεμμάτων, 
εμβαδού 9 τετραγωνικών μέτρων που βρίσκεται στη θέση 


«Κυψελίστρες» περιοχής Δημοτικού διαμερίσματος Μά¬ 
λης του Δήμου Φιλιατρών προκειμένου να χρησιμοποιη¬ 
θεί για την εγκατάσταση αυτόνομου ηλιακού συστήματος 
παροχής ηλεκτρικού ρεύματος σε αναμεταδότη για τη ε¬ 
ξυπηρέτηση των επικοινωνιακών αναγκών της Αστυνομι¬ 
κής Δ/νσης Μεσσηνίας. 

9. Την αριθ. 5872/29.8.97 απόφαση του Γ ενικού Γ ραμμα- 
τέα Περιφέρειας Πελ/σου «Τοποθέτηση Πρ/νων Δ/νσεων 
Υπηρεσιών κ.λ.π. και εξουσιοδότηση υπογραφής με εντο¬ 
λή Γενικού Γραμματέα Περ/ρειας Πελ/σου (Ε.Γ.Γ.Π.Π.)» 
(ΦΕΚ551 Τ.Β73.6.98), αποφασίζουμε: 

Αίρουμε την αναδάσωση από δημόσια δασική έκταση 
εννέα (9) τετραγωνικών μέτρων που βρίσκεται στη θέση 
«Κυψελίστρες» περιφέρειας Δημοτικού διαμερίσματος 
Μάλης του Δήμου Φιλιατρών Νομού Μεσσηνίας, προκει¬ 
μένου να χρησιμοποιηθεί για την εγκατάσταση αυτόνο¬ 
μου ηλιακού συστήματος παροχής ηλεκτρικού ρεύματος 
σε αναμεταδότη για την εξυπηρέτηση των επικοινωνια- 
κών αναγκών της Αστυνομικής Δ/νσης Μεσσηνίας δοθέ- 
ντος ότι και ο σκοπός για τον οποίο κηρύχθηκε αναδασω¬ 
τέα επετεύχθη και η οποία είναι τμήμα της έκτασης των 
27.500,00 στρεμμάτων που κηρύχθηκε αναδασωτέσ με 
την αριθ. 1735/11,11.81 απόφασή μας (ΦΕΚ 82/8.2.82 
τεύχος Δ') και ειδικότερα προσδιορίζεται με τα στοιχεία Α. 
Β. Γ, Δ. του συνημμένου τοπογραφικού διαγράμματος 
κλίμακας 1:100 της Δασοπόνου Γιαννούλας Σταθοπού- 
λου που θεωρήθηκε από τον Δασάρχη Κυπαρισσίας και 
τον Δ/ντή Δασών Μεσσηνίας που αποτελεί αναπόσπαστο 
μέρος της απόφασης αυτής και συνορεύει: 

Ανατολικά: Με αναδασωτέα δημόσια δασική έκταση και 
χορτολιβαδική έκταση. 

Δυτικά: Με αναδασωτέα δημόσια δασική έκταση. 

Βόρεια: Με αναδασωτέα δημόσια δασική έκταση και 
χορτολιβαδική έκταση. 

Νότια: Με αναδασωτέα δημόσια δασική έκταση και χορ- 
τολιβαδική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 23 Μαΐου 2002 

Με εντολή Γ ενικού Γ ραμματέα Περιφέρειας 
Ο Διευθυντής Δασών Μεσσηνίας 
ΠΑΝ. ΜΠΑΖΙΓΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1580 

Κήρυξη αναδασωτέας έκτασης εμβαδού 6.687 τετρ. με¬ 
τρ. στην θέση «Φοράδα ή Βρίγζα ή Κανάλι Βουρβού- 
λη» Δημ. Διαμ. Αλμυροποτάμου Δήμου Στυρέων Νο¬ 
μού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Νόμου 2503/97(ΦΕΚ107Α/97) «Διοί- 
κηση-Στελέχωση της Περιφέρειας - Ρύθμιση θεμάτων για 
την τοπική αυτοδιοίκηση κ.λ.π.». 

2. Την 6747/29.9.97 απόφαση του Γενικού Γραμματέα 
Περιφέρειας Στερεάς Ελλάδας «Μεταβίβαση αρμοδιοτή¬ 
των στους προϊσταμένους των Δασικών Υπηρεσιών της 
Περιφέρειας Στερεάς Ελλάδας και της εξουσίας να υπο¬ 
γράφουν με εντολή Γενικού Γραμματέα της Περιφέρειας 
Στερεάς Ελλάδας». 

3. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

4. Τις διατάξεις του Ν. 998/79 «Περί Προστασίας Δασών 
κλπ» και ειδικότερα 

α)του άρθρου 41 παρ. 1 β και 

β) του άρθρου 38 παρ 1. 

5. Τις διαταγές του Υπουργείου Γεωργίας 

α) 160417/1180/8.7.80 και 

β) 182447/3049/24.9.80. 

6. Την 1226/13.5.2002 αναφορά του Δασαρχείου Αλιβε- 


ρίου «Περί κήρυξης αναδασωτέας έκτασης» εμβαδού 
6.687 τετρ. μετρ, στην θέση «Φοράδα ή Βρίγζα ή Κανάλι 
Βουρβούλη» του Δημόσιου δάσους Δημ. Διαμ. Αλμυρο¬ 
ποτάμου Δήμου Στυρέων Νομού Εύβοιας η οποία κατα¬ 
στράφηκε από πυρκαγιά, αποφασίζουμε: 

Κηρύσσουμε αναδασωτέα, με σκοπό την διατήρηση 
του δασικού χαρακτήρα, την προστασία και ανάπτυξη της 
δασικής βλάστησης, με φυσική αναγέννηση, την έκταση 
των 6.687 τετρ. μετρ, στην θέση «Φοράδα ή Βρίγζα ή Κα¬ 
νάλι Βουρβούλη» του Δημόσιου δάσους Δημ. Διαμ. Αλμυ¬ 
ροποτάμου Δήμου Στυρέων Νομού Εύβοιας, που προσ¬ 
διορίζεται από τα στοιχεία: (Α, Β, Γ, Δ, Ε, Α) και έχει όρια: 

ΑΝΑΤΟΛΙΚΑ: με Δημόσια δασική έκταση. 

ΔΥΤΙΚΑ: με Δημόσια δασική έκταση. 

ΒΟΡΕΙΑ: με Δημόσια δασική έκταση. 

ΝΟΤΙΑ: με δασικό δρόμο 

όπως φαίνεται στο συνημμένο σχεδιάγραμμα που απο¬ 
τελεί αναπόσπαστο μέρος της παρούσας απόφασης. 

Η απόφαση αυτή ισχύει από την κοινοποίησή της άρθρο 
41 Ν. 998/79 και πριν την δημοσίευσή της στην Εφημερί¬ 
δα της Κυβέρνησεως άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 16 Μάί'ου 2002 

Με εντολή Γενικού Γ ραμματέα Περιφέρειας 
Ο Διευθυντής Δασών Νομού Εύβοιας 
ΝΙΚΟΛΑΟΣ ΑΓΑΘΟΥ ΛΟΥΚΑΣ 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΡθΧ£ΐΡθ ΑΓ ΙΑΗΜ /[ 1·.\υοθ. 

/ϋ.Γ Δί.β : ΔλΙ> οέΐίΛ Α«Χ£ιυ*ΐ 1'ιηίϊίνΐ Λ&ζ&νΙ £·.££<{ ζ λ ί>I» 'ΐΐύ ··ι "* (Ιυί'ιΐ'ύιΑ 0 λ 

4^ϊίΤ?α'' <ι ^νίΐιΐΐι βιχ)ι>β<>νϊ)ιΐ'' ΛαΙ κουαώ Α \α[*ΜίΐίΙΐιΧ·)ν> ,^ί\χ>^οθθώΜοι/ λ\[)οι) Σιουί^ <Λ ΰΡοια 


\ΐΛ».ννν»1 ιΛβλ ·*Λλ.<( υοο\ο. ΓίβοιΑ^ύί .^I Λι αηΚν'χ'λΙ ο/» «V· χΙυΐί>^£.ί.Α.. 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




